**ΘΕΜΑΤΑ ΑΓΩΝΩΝ ΓΛΩΣΣΑΣ 2023: ΕΡΩΤΗΣΕΙΣ-ΑΠΑΝΤΗΣΕΙΣ**

**Πάμε μια βόλτα στην Εθνική Πινακοθήκη!**

Σήμερα θα κάνουμε μια διαδικτυακή περιήγηση και - όχι μόνο - στην  Εθνική Πινακοθήκη. Μπαίνουμε, λοιπόν, στην ιστοσελίδα της <https://www.nationalgallery.gr/el/> και **ατομικά** αναζητούμε γενικές πληροφορίες για όσα μας προσφέρει ο χώρος αυτός. Έτσι, θα έχουμε μια πρώτη εικόνα που θα μας βοηθήσει να συνεισφέρουμε στην ομάδα μας.

\* Απαιτείται

**Κωδικός σχολείου** \*

 **Α'  ενότητα:** **Αναζητούμε πληροφορίες**  **για την Εθνική Πινακοθήκη** **(25 μονάδες)**

**Ενότητα Α1:  (Μονάδες 5X1=5)**

Μπαίνουμε **ατομικά** στη διεύθυνση <https://www.nationalgallery.gr/ktiria/ethniki-pinakothiki-kentriko-ktirio>.**Συζητάμε στην ομάδα μας** και σημειώνουμε στον κενό χώρο **το όνομα ή τα ονόματα του υπερσυνδέσμου** που πρέπει να χρησιμοποιήσουμε, εάν θέλουμε να αναζητήσουμε πληροφορίες στην ιστοσελίδα για:

1. Τις μέρες και τις ώρες λειτουργίας του Κεντρικού Κτηρίου της Εθνικής Πινακοθήκης

<https://www.nationalgallery.gr/anakoinwseis/neo-orario-tis-ethnikis-pinakothikis/>

 <https://www.nationalgallery.gr/ktiria/ethniki-pinakothiki-kentriko-ktirio/>

2.  Τις εκθέσεις που δεν ανήκουν στη μόνιμη συλλογή:

<https://www.nationalgallery.gr/periodikes-ektheseis/>

3.  Δράσεις και παιχνίδια εκπαιδευτικού χαρακτήρα

<https://www.nationalgallery.gr/mathisi-home/>

<https://conservation.nationalgallery.gr/Education.aspx?cul=el>

4.  Κάποιον από τους ζωγράφους

<https://www.nationalgallery.gr/kallitechnes/>

5.  Τον τρόπο  με τον οποίο οι ειδικοί προστατεύουν τα έργα τέχνης από τη φθορά.

<https://conservation.nationalgallery.gr/index.aspx?pageID=1&cul=el>

**Ενότητα Α2: (Μονάδες 5X3 = 15)**

Ακολουθούμε τον σύνδεσμο: <https://www.nationalgallery.gr/ektheseis/epanacystasi-21-nafplio/>. Διαβάζουμε **προσεκτικά, συζητάμε στην ομάδα μας και επιλέγουμετη σωστή απάντηση**. Δεν ξεχνάμε ότι πρέπει να **τεκμηριώσουμε** τις επιλογές μας.

1. **Στην έκθεση με τίτλο " ΕΠΑΝΑCΥΣΤΑΣΗ ΄21": ΝΑΥΠΛΙΟ:**

α. παρουσιάζεται ο ρόλος και το έργο του Ρήγα Βελεστινλή

β. το βασικό έκθεμα είναι χάρτες της Ελλάδας από την περίοδο της επανάστασης

γ. γίνεται ειδική αναφορά στην επανάσταση στην Πελοπόννησο **σωστό**

Δικαιολόγηση απάντησης:

Επιβεβαιώνεται και από τον τίτλο της έκθεσης αλλά και στο σχετικό κείμενο αναφέρεται πως δίνεταιέμφαση στα γεγονότα της Πελοποννήσου, καθώς παρουσιάζεται η διάδοση του Αγώνα σε όλες τις περιφέρειές της με ιδιαίτερη αναφορά στο Ναύπλιο.

**2. Η έκθεση  με τίτλο " ΕΠΑΝΑCΥΣΤΑΣΗ ΄21": ΝΑΥΠΛΙΟ:**

α. είναι αποτέλεσμα συνεργασίας φορέων **σωστό**

β. είναι αυτόνομη έκθεση του Δήμου Ναυπλίου

γ. αποτελεί έργο του Αλέξανδρου Σούτσου

Δικαιολόγηση απάντησης: **Στον πρόλογο αναφέρεται η συνεργασία** της Εθνικής Πινακοθήκης και Μουσείου Αλεξάνδρου Σούτσου-Παράρτημα Ναυπλίου και του Εθνικού Ιστορικού Μουσείου.

**3.   Στην έκθεση με τίτλο " ΕΠΑΝΑCΥΣΤΑΣΗ ΄21": ΝΑΥΠΛΙΟ μπορεί να δει κανείς ειδικότερα:**

α. μια έκθεση αποκλειστικά ξένων εφημερίδων της εποχής

β. μια συλλογή πινάκων ζωγραφικής μόνο από την περίοδο της επανάστασης

**γ. αναφορές στους ξένους που υποστήριξαν την επανάσταση του 1821 σωστό**

Δικαιολόγηση απάντησης :Στον δεύτερο όροφο του κτηρίου ξεδιπλώνεται η συμβολή του Φιλελληνικού Κινήματος στην ενίσχυση του Αγώνα.

**Ενότητα  Α3: Δίνουμε πληροφορίες για την Εθνική Πινακοθήκη (Μονάδες 5)**                                                         **Διαβάζουμε ξανά το κείμενο** "ΕΠΑΝΑCΥΣΤΑΣΗ ’21: Ναύπλιο", <https://www.nationalgallery.gr/ektheseis/epanacystasi-21-nafplio/>, συζητάμε στην ομάδα μας για τις πληροφορίες που μας δίνει και απαντάμε στην ερώτηση: **Ποιο είναι το περιεχόμενό του**; Το διατυπώνουμε με **δικά μας λόγια** σε **40-45 λέξεις το πολύ**, προσπαθώντας **να δώσουμε τις βασικές πληροφορίες που περιλαμβάνονται στο κείμενο**. **Προσέχουμε και τη δομή και την έκφρασή μας.**

ΚΕΙΜΕΝΟ:

Η Εθνική Πινακοθήκη και Μουσείο Αλεξάνδρου Σούτσου-Παράρτημα Ναυπλίου και το Εθνικό Ιστορικό Μουσείο παρουσιάζουν στους χώρους του παραρτήματος την έκθεση **ΕΠΑΝΑCΥΣΤΑΣΗ ’21: ΝΑΥΠΛΙΟ** αναδεικνύοντας πτυχές της Επανάστασης του 1821, με έμφαση στα γεγονότα της Πελοποννήσου.

Οι θεματικές της έκθεσης ακολουθούν την ιστορική αφήγηση της κεντρικής επετειακής έκθεσης του ΕΙΜ. Τα αντικείμενα από τις συλλογές του Εθνικού Ιστορικού Μουσείου και το πλούσιο αρχειακό υλικό, συνομιλώντας με τα ζωγραφικά έργα της μόνιμης έκθεσης της Πινακοθήκης Ναυπλίου, φωτίζουν πρόσωπα και γεγονότα από την προεπαναστατική περίοδο μέχρι και την έλευση του βασιλιά Όθωνα.

Η έκθεση ξεκινά με το πολιτικό, κοινωνικό και ιδεολογικό πλαίσιο της εποχής, την κατάσταση στο εσωτερικό της Οθωμανικής Αυτοκρατορίας και την προετοιμασία της Ελληνικής Επανάστασης. Στην ενότητα αυτή εντάσσεται και το διαδραστικό έκθεμα της Χάρτας της Ελλάδος του Ρήγα Βελεστινλή, με το οποίο αναδεικνύεται η πνευματική προετοιμασία μέσα από το κίνημα του Νεοελληνικού Διαφωτισμού και των εκπροσώπων του και απαντά στο ερώτημα πώς ένας χάρτης, μπορεί να γίνει εθνεγερτικό μέσο. Ο Όρκος του Φιλικού μέσα από εμβληματικά έργα μεταφέρει το κλίμα, τον παλμό και την αφοσίωση όσων αφιερώθηκαν στην προετοιμασία της Επανάστασης.

Ακολουθεί η έναρξη της Επανάσταση στη Μολδοβλαχία και στον ελλαδικό χώρο, ενώ παρουσιάζονται οι ιδιαιτερότητες των διαφόρων περιοχών όπου επικράτησε η Επανάσταση, σε σχέση με τα γεωγραφικά χαρακτηριστικά και την οικονομική τους ανάπτυξη. Ιδιαίτερη μνεία γίνεται στη διάδοση του Αγώνα σε όλες τις περιφέρειες της Πελοποννήσου και κυρίως στα γεγονότα του Ναυπλίου.

Μία από τις αίθουσες είναι αφιερωμένη στους πρωταγωνιστές της Επανάστασης, με στόχο να αναδειχτούν οι διαφορετικοί κόσμοι που εκπροσωπεί ο καθένας και οι λόγοι που τους ένωσαν σε έναν κοινό σκοπό. Ανάμεσά τους, τιμώμενο πρόσωπο ο Θεόδωρος Κολοκοτρώνης που η πορεία του συνδέθηκε ιδιαίτερα  και με την πόλη του Ναυπλίου.

Σε ειδικά διαμορφωμένο χώρο στον κάτω όροφο παρουσιάζεται η συμβολή του Τύπου στην ενίσχυση και διάδοση των ιδεών και των γεγονότων της Επανάστασης. Διαδραστικό έκθεμα επιτρέπει στον επισκέπτη να ξεφυλλίσει τις εφημερίδες της Επανάστασης Ελληνικά Χρονικά, Φίλος του Νόμου καθώς και τον ξένο τύπο της εποχής.

Στον δεύτερο όροφο του κτηρίου ξεδιπλώνεται η συμβολή του Φιλελληνικού Κινήματος στην ενίσχυση του Αγώνα, καθώς και η διπλωματική πολιτική των Μεγάλων Δυνάμεων για την επίλυση του ελληνικού ζητήματος. Συγκεκριμένα παρουσιάζεται η μετάβαση από τη διεθνή καταδίκη στην αναγνώριση της Επανάστασης και στη ναυμαχία του Ναυαρίνου που προαναγγέλλει την κατάληξη του Aγώνα.

Στη συνέχεια παρουσιάζονται οι προσπάθειες δημιουργίας πολιτικών θεσμών των επαναστατημένων Ελλήνων. Γίνεται επίσης αναφορά στη διακυβέρνηση του Καποδίστρια, στις εξελίξεις στο συνοριακό ζήτημα και στην προσφορά του ελληνικού θρόνου στον Όθωνα.

Ακολουθεί η καθημερινή ζωή των αγωνιστών και του άμαχου πληθυσμού, η ανάπαυλα από τη μάχη, η ζωή των γυναικών και των παιδιών, που ενώ συνέχιζαν τις ενδοοικογενειακές ασχολίες διακρίθηκαν και στο πεδίο της μάχης.

Στην τελευταία αίθουσα, μέσα από εμβληματικές ζωγραφικές συνθέσεις της μετεπαναταστικής περιόδου παρουσιάζονται αφενός ο πόλεμος στην ξηρά και στη θάλασσα και αφετέρου η ίδρυση του ελληνικού κράτους, η τύχη των αγωνιστών και η προσπάθεια διαμόρφωσης εθνικής ταυτότητας.

**Απάντηση:Τα έργα της έκθεσης εκτείνονται χρονικά από τα προεπαναστατικά χρόνια έως την άφιξη του Όθωνα. Ξεκινώντας από τη Χάρτα του Ρήγα και τον Όρκο του Φιλικού, παρουσιάζεται η έναρξη της Επανάστασης, οι πρωταγωνιστές της,η συμβολή του Τύπου και του Φιλελληνισμού. Τέλος,γίνεται αναφορά στον Καποδίστρια και την καθημερινή ζωή αγωνιστών και αμάχων.**

**Β' Ενότητα: Γράφουμε για την Εθνική Πινακοθήκη  (Μονάδες 25)**

Στέλνουμε ένα **e- mail (60 – 80 λέξεις)** σε έναν/μία φίλο/φίλη  μας που  μένει στο εξωτερικό και του/της εξηγούμε τους λόγους για τους οποίους πρέπει να επισκεφτεί οπωσδήποτε την Εθνική Πινακοθήκη, όταν έρθει στην Ελλάδα. Για να θυμηθούμε όσα μας προσφέρει η Εθνική Πινακοθήκη  ξαναμπαίνουμε στην αρχική σελίδα <https://www.nationalgallery.gr/> για **μια γρήγορη περιήγηση,  κρατώντας σημειώσεις.** Θα βασιστούμε **μόνο** στις πληροφορίες που μας προσφέρει η ιστοσελίδα. Στο  e - mail  μας μπορούμε να αναφερθούμε: **α**. σε ό, τι μπορεί να δει ο/ η επισκέπτης/ τρια, **β**. στις δράσεις για  ενήλικες και παιδιά και **γ**. σε ό, τι άλλο θεωρούμε εμείς σημαντικό να αναφέρουμε.

Απάντηση:

Αγαπητή μου φίλη,

 Εν όψει του ταξιδιού σου στην Ελλάδα θεωρώ πως δεν θα πρέπει να παραλείψεις να επισκεφθείς την Εθνική Πινακοθήκη, ένα σύγχρονο κτιριακό συγκρότημα, όπου θα γνωρίσεις την ιστορία της ελληνικής τέχνης των νεότερων χρόνων.

 Συγκεκριμένα , η μόνιμη έκθεσή της φιλοξενεί πάνω από 1000 έργα-ζωγραφικής, γλυπτικής ,χαρακτικής, σχέδια- ενταγμένα σε θεματικές ενότητες. Τον Απρίλιο μάλιστα θα υπάρχει αφιέρωμα στον αγαπημένο σου ζωγράφο Κωνσταντίνο Παρθένη και προβολή ταινίας.Σου επισημαίνω πως για τη συμμετοχή στις δράσεις πρέπει να κάνεις κράτηση θέσης.

 Είναι ένας αξιόλογος προορισμός που θα ικανοποιήσει τα καλλιτεχνικά σου ενδιαφέροντα.

 Σε φιλώ

**Γ΄ Ενότητα: Προσέχουμε ό, τι βλέπουμε, ακούμε ή διαβάζουμε!  (Μονάδες 25)**

**Γ1**. Θα παρακολουθήσουμε ένα βίντεο για τη ζωή και το έργο ενός μεγάλου έλληνα ζωγράφου, του **Νικηφόρου Λύτρα**,  διάρκειας 7’.23’’ ( <https://www.youtube.com/watch?v=NpEtyk8fZf8> ). Διαβάζουμε **προσεκτικά τις ερωτήσεις** που ακολουθούν, συζητάμε στην ομάδα μας και  απαντάμε.

**ΠΡΟΣΟΧΗ**! Οι ερωτήσεις **δεν ακολουθούν τη ροή της αφήγησης** και μπορεί να χρειαστεί, για να βρούμε τη σωστή απάντηση, να αξιοποιήσουμε **είτε τον λόγο είτε την εικόνα** είτε **το κείμενο που τη συνοδεύει (μονάδες 10X2 =20).**

**1.    Σε ποιες πόλεις, εκτός Ελλάδας, ταξίδεψε ο Νικηφόρος Λύτρας;** Ανατολή, Σμύρνη(και στα ενδότερα), Μόναχο,Παρίσι,Αίγυπτο

**2.    Σε ποια σχολή σπούδασε και σε ποια σχολή δίδαξε;** Σπούδασε στο τμήμα Ζωγραφικής του Σχολείου των Τεχνών στο Πολυτεχνείο Αθηνών και στη Βασιλική Ακαδημία Καλών Τεχνών στο Μόναχο(στο εργαστήρι του Πιλότυ ,βασικού εκπροσώπου της ρεαλιστικής σχολής στη Γερμανία).Δίδαξε ως καθηγητής στην έδρα της Ανώτατης Ζωγραφικής στο Σχολείο των Τεχνών.

**3.    Ποιος μεγάλος έλληνας ζωγράφος υπήρξε φίλος του;** Ο Νικόλαος Γύζης.

**4. Ποιο ήταν το επάγγελμα του πατέρα του;** Ο Ν.Λύτρας ήταν γιος μαρμαρογλύπτη.

**5. Ποιος  σπουδαίος  έλληνας ζωγράφος υπήρξε μαθητής του;** Ο Γεώργιος Ιακωβίδης.

**6. Ποιος πίνακας του Ν. Λύτρα έχει ως κεντρικό πρόσωπο τον ίδιο;**Η «Αυτοπροσωπογραφία»

**7. Ποιοι πίνακες του Ν. Λύτρα έχουν ως θέμα τους πρόσωπα ή γεγονότα από την ελληνική επανάσταση;**

Η *πυρπόληση της τουρκικής ναυαρχίδας*, η *Κλεμμένη,* Προσωπογραφία *Στρατηγού ΒάσουΜαυροβουνιώτη*, Πορτραίτο του *Μιχαήλ ΒόδαΣούτζου*, *Απαγχονισμός Πατριάρχη Γρηγορίου Ε*΄, *Πορτραίτο βασιλιά Όθωνα* , *Πορτραίτο βασίλισσας Αμαλίας*

**8. Ποια χρονική περίοδο δημιούργησε τα πιο εντυπωσιακά έργα του;** Κατά τη χρονική περίοδο 1900-1904.

**9. Σε ποιες  εκθέσεις πήρε μέρος;**  Συμμετείχε σε εκθέσεις στη Σχολή του, στην Παγκόσμια Έκθεση στο Παρίσι(1855), Παγκόσμιες Εκθέσεις (Παρίσι,1889 και 1900), Πανελλήνιες Εκθέσεις(Ζάππειο,1888 και1896), Εκθέσεις Καλλιτεχνικού Συλλόγου Παρνασσού.

**10. Ποια χρονιά πέθανε και ποια αιτία θεωρείται πιθανή;**

Το 1904, μετά από σύντομη ασθένεια που πιθανώς οφειλόταν σε δηλητηρίαση από τις χημικές ουσίες των χρωμάτων.

**Γ2.**  Ένας/μία  φίλος/φίλη σας, που παρακολούθησε το ίδιο βίντεο   <https://www.youtube.com/watch?v=NpEtyk8fZf8> με θέμα τη ζωή του Νικηφόρου Λύτρα, δυσκολεύεται να θυμηθεί ορισμένες **λέξεις** τις οποίες  ο αφηγητής χρησιμοποίησε για να αναφερθεί στο έργο του Ν. Λύτρα, στη συμβολή του στη ζωγραφική, κ.λπ. Ποιες είναι **οι λέξεις** αυτές; Ακούμε **ξανά το κείμενο**και τις γράφουμε.  Οι παρακάτω προτάσεις θα μας βοηθήσουν **(μονάδες 5X1=5).**

1. Ο Νικηφόρος Λύτρας υπήρξε ο ζωγράφος από τον οποίο ξεκίνησε η νεοελληνική ζωγραφική. Γι’ αυτό ο αφηγητής τον αποκαλεί....  **γενάρχη**

2.  Ο Ν. Λύτρας έδειξε από μικρή ηλικία την κλίση του στη ζωγραφική. Ο αφηγητής ισχυρίζεται  ότι είχε...

**καλλιτεχνική έφεση**

3.  Ο δάσκαλος του Ν. Λύτρα στη Γερμανία πίστευε ότι τα έργα ζωγραφικής πρέπει να τα χαρακτηρίζει πληρότητα, τελειότητα. Ο αφηγητής την ονομάζει...**ιστορική ρεαλιστική ζωγραφική.**

4.  Αυτός που βοήθησε τον Ν. Λύτρα να ολοκληρώσει τις σπουδές του ήταν ένας πλούσιος άνθρωπος. Ο αφηγητής τον χαρακτηρίζει...**προστάτη του**.

5.  Το Μόναχο υπήρξε μια πόλη με μεγάλη καλλιτεχνική ανάπτυξη, ένα κέντρο ακμαίο. Ο αφηγητής το αποκαλεί...

**καρδιά ευρωπαϊκής καλλιτεχνικής ζωής.**